हसदेव नदी में तीन प्रोजेक्ट: सड़क पुल के साथ पानी भी मिल सकेगा
हसदेव नदी में शहर के लिए तीन नए प्रोजेक्ट पर कार्य चल रहा है। सर्वेश्वर एनीकट से नगर निगम के 28 वार्डों के लोगों को शुद्ध पानी मिलेगा। इसकी टेंडर की प्रक्रिया जारी है। निर्माण में दो साल का समय लगेगा। दर्री बरॉज के नीचे समानांतर पुल का निर्माण चल रहा है।
इसका कार्य वर्ष 2018 में पूर्ण होना है। गेरवाघाट पुल के एप्रोच रोड के लिए एनटीपीसी ने जमीन देने सहमति दी है। इसकी वजह से सड़क निर्माण की प्रक्रिया आगे नहीं बढ़ पा रही थी। तीनों प्रोजेक्ट के पूर्ण होने पर शहर के लोगों को फायदा होगा। सर्वेश्वर एनीकट के लिए प्रशासकीय मंजूरी मिलते ही टेंडर की प्रक्रिया जारी है। पहले 8 मार्च को खुलना था अब इसे आगे बढ़ाया जा रहा है। इसके बाद भी माह के अंत तक टेंडर की प्रक्रिया पूर्ण करने का प्रयास किया जा रहा है। नगर निगम के 67 वार्डों में से दर्री जोन के 15 व बांकीमोंगरा के 13 वार्डों के लिए एनीकट से पानी मिलेगा। एनीकट की क्षमता 1.5 मिलियन घन मीटर रखा गया है। एनीकट की लागत 53.10 करोड़ रुपए है। निगम इसके लिए राशि देगी। पेयजल योजना के लिए 29 एमएलडी क्षमता का जलोपचार संयंत्र, 14 ओवरहेड टैंक का निर्माण किया जाएगा। साथ ही घर-घर पानी देने 450 किलोमीटर पाइप लाइन बिछाई जाएगी।
डेढ़ साल का लगेगा समय
प्रक्रिया शीघ्र पूर्ण करेंगे
एप्रोच रोड से घटेगी साढ़े तीन किलोमीटर की दूरी
हसदेव नदी पर ही गेरवाघाट पुल तीन साल पहले बनकर तैयार है। एप्रोच रोड के लिए 18 करोड़ रुपए की योजना तैयार की गई है। दर्री छोर पर बनने वाले रोड के लिए एनटीपीसी से एनओसी नहीं मिल पा रही थी। एनटीपीसी ने सहमति दे दी है। इस रोड पर नाले में एक और छोटा पुल बनाना पड़ेगा। इसी वजह से लागत बढ़ गई है। पुल से आवागमन शुरू होने पर दर्री की दूसरी साढ़े तीन किलोमीटर घट जाएगी। इसके लिए दूसरे छोर राताखार में भी लगभग डेढ़ किलोमीटर सड़क का निर्माण होना है। इसकी जिम्मेदारी सेतु निगम को है। एसडीओ एके जैन का कहना है कि मामला कोर्ट में है। इसके बाद निर्माण कार्य शुरू किया जाएगा।
समानांतर पुल के बनने से बरॉज पुल पर निर्भरता समाप्त हो जाएगी। बरॉज पुल से भारी वाहनों के आवागमन पर रोक लगाने की मांग पहले से की जा रही है। प्रशासन ने बरॉज किनारे सौंदर्यीकरण की योजना बनाई है। साथ ही चौपाटी भी प्रस्तावित है। ननि अभी दर्री बरॉज से पेयजल योजना के लिए पानी लेता है। सर्वेश्वर एनीकट के बनने से पानी की कमी नहीं होगी।
समय से पहले होगा निर्माण
हसदेव नदी पर बरॉज के नीचे समानांतर पुल का निर्माण समय से पहले करने प्रयास किया जा रहा है। एप्रोच रोड का काम भी चल रहा है। -एके जैन, एसडीओ, सेतु निगम
सर्वेश्वर एनीकट अनुबंध के बाद डेढ़ साल में एनीकट बन जाए यह समय सीमा तय की जा रही है। पानी निगम को ही दिया जाएगा। -केएल शर्मा, एसडीओ, हसदेव दर्री बरॉज
दर्री छोर पर एप्रोच रोड बनाने के लिए एनटीपीसी ने जमीन देने सहमति दी है। इसकी प्रक्रिया एक सप्ताह के भीतर पूर्ण कर ली जाएगी। -वायके गोपाल, ईई, पीडब्ल्यूडी
हसदेव दर्री बरॉज के नीचे समानांतर पुल का निर्माण हो रहा है। लागत 22 करोड़ है। 16 पिल्हर बनकर तैयार है। 10 पिल्हर और बनना है। पुल के साथ ही एप्रोच रोड का निर्माण तेजी से किया जा रहा है। पुल के बनने के बाद दर्री बरॉज से भारी वाहनों का दबाव कम हो जाएगा। बालको की ओर से आने वाले वाहन इसी पुल से गुजरेंगे। बरॉज में भारी वाहनों पर प्रतिबंध लगा दिया जाएगा। इस पुल से लोग दर्री बराॅज का नजारा भी देख सकेंगे। दर्री मुख्य मार्ग से भवानी मंदिर रोड के निकट से एप्रोच रोड बनाया जा रहा है। इसके दूसरे छोर में भी एप्रोच रोड बनाना पड़ेगा। इसके लिए अतिक्रमण हटाने की कार्रवाई की जा रही है। यह रोड सीधे बरॉज के पास ही बने नहर पुल से जुड़ेगा। पुल निर्माण की अवधि वर्ष 2018 रखी गई है।
यह होगा फायदा
पुल के साथ ही एप्रोच रोड का निर्माण
bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva